平緬府

平緬府，是明代雲南承宣布政使司下轄的一個府，元置平緬路，在隴把東北。洪武十五年閏三月置平緬宣慰使司。三月又改路為府，未幾府廢。十七年八月丙子升司為平緬軍民宣慰使司「隴川宣撫司，本麓川平緬軍民宣慰使司。正統六年廢，九年九月改置，治隴把。元平緬路，在隴把東北。洪武十五年閏三月置平緬宣慰使司。三月又改路為府，未幾府廢。十七年八月丙子升司為平緬軍民宣慰使司。甲午改麓川平緬軍民宣慰使司，省麓川路入焉。元麓川路在隴把南，洪武十五年三月為府，未幾府廢。十七年八月為麓川平緬軍民宣慰司治所，正統中，司廢，曰平麓城，亦曰孟卯城，萬曆十二年置宣撫同知於此。又西南有通西軍民總管府，元至元二十六年置，洪武十五年三月為府，後廢。又東南有遮放城，萬曆十二年置宣撫副使於此。北有馬鞍山。西北有大金沙江。又有麓川江，即龍川江，自南甸流入，與芒市分界，西南入於大金沙江。東北距布政司六十六程」。《明史》卷四十六志第二十二地理七雲南隴川宣撫司「更置雲南布政司所屬府州縣，為府五十有二：大理、永昌、姚安、楚雄、武定、臨安、騰衝、普安、仁德、澂江、廣西、元江、和泥、柔遠、芒施、鎮康、南甸、麓川、鎮西、平緬、麗江、北勝、曲靖、烏撒、芒部、烏蒙、東川、建昌、德昌、會川、栢興、普定、雲遠、徹里、孟傑、木按、蒙憐、蒙萊、木朵、孟愛、通西、木來、木連、木邦、孟定、謀粘、蒙光、孟隆、孟絹、太公、蒙慶、木蘭，州六十有三：嵩盟、晉寧、昆陽、安寧屬雲南府，鎮南、南安、威遠、景東、開南、遠幹屬楚雄府，姚州屬姚安府，鄧川、蒙化、趙、喜、順寧屬大理府，和曲、祿勸屬武定府，新興、路南屬澂江府，建水、石平、寧川屬臨安府，師宗、彌勒、維摩屬廣西府，巨津、通安、蘭、寶山屬麗江府，永寧、浪渠、順州屬北勝府，陸涼、越、羅雄、馬龍、霑益屬曲靖府，歸化屬烏蒙府，會理、麻龍、通安、姜州屬東川府，建安、永寧、瀘、禮、里、闊、邛部、隆、蘇屬建昌府，昌、德、威龍、普濟屬德昌府，武安、黎溪、永昌屬會川府，習安、永寧、鎮寧、安順屬普定府，縣五十有四：以昆明、富民、宜良屬雲南府，楊林、邵甸屬嵩盟州，呈貢、歸化屬晋寧州，三泊、易門屬昆陽州，祿豊、羅次屬安寧州，楚雄、定遠、諤嘉屬楚雄府，定邊屬鎮南州，廣通屬南安州，永平屬永昌府，大姚屬姚州，太和雲南屬大理府，浪穹、鳳羽屬鄧川州，南甸、元謀屬和曲州，易籠、石舊屬祿勸州，劍川屬鶴慶府，為美歸厚屬仁德府，河湯、江川、陽宗屬澂江府，普舍、研和屬新興州，邑市屬路南州，通海、嶍峨、河西、蒙自屬臨安府，西沙屬寧州，臨西屬巨津州，南寧屬曲靖府，芳華、河納屬六涼州，亦佐屬羅雄州，通泉屬馬龍州，交水、石梁、羅山屬霑益州，中、北社屬永寧州，瀘沽屬禮州，閏鹽、金屬栢興。於千戶所二，捨資屬臨安府，納樓屬和泥府，蠻部六：伴溪、七溪、烏撒、阿頭、易溪、易娘屬和泥、芒部府」，《明太祖實錄》卷一百四十三洪武十五年三月初十日己未，後廢，治所即今雲南隴川縣附近。

 參考資料 

雲南
分類:雲南的府